钦定古今图书集成/明伦汇编/官常典/第599卷 > 胡智
## 钦定古今图书集成/明伦汇编/官常典/第599卷 > 胡智

按《绍兴府志》：“智字宗愚，会稽人。少颖悟，兼通艺学，与
镏绩王谊辈为友。永乐中，举进士，拜监察御史，益棱
棱。掌院顾佐深器之，谓可属大事。已而出按部，多所
平反。中贵人某怙宠触法，连引齐鲁、楚蜀数郡。智奉
诏往讯，一鞫得其情，擢福建按察副使，墨吏望风解
绶。迁广西按察使。龙川与交趾思郎州连岁交兵争”
地，智定以公议，交人不敢复争。宣宗特加赏赉，进左
布政使，异政尤多。景泰初，乞归，杜门谢俗，守令鲜窥
其面，居地苦隘。守欲以闲旷之地益之，辞不受。